Setu eo êsoh mond war zu ar skolidi en o zi-skol,e serr eur rol `Skiantel an Natur. Aze heller poueza striz war an diffoh etre `naër-zour, ha naër-viber,ha penaos `nem gemered `vid o dostaad,pe `nem ziwall diouz o flemmadenn, en eur ziskouez skeudennou dre videoiou,fotoiou,hag evel just leoriou, med dreist-oll a dra-zur o tostaad outo beteg floura anezo.Ya ,gwella tra eo kement-se ,lakaad ar vugale,o fri warno evid pourchas an tamm aon o deffe,hag ar sorhennou sanket en o fennou ... Evid -se e rañker kavoud loened nebeud amzer araog an abadenn (dar muia eisteiz),ha choaz nompaz o delher er gêr ouspenn diou zizunvez; ha goudeze naëred -dour ha naered-viber a vez douget endro beteg al leh ma z edont.Evel-se eur baborez -viber Beruz`neus gellet keja gand meur a glas skol a vloavez da vloavez Sellit :Ar hlas zo goullo,med al lokou-douar,al leoriou, ar fotoiou hag ar videoiou zo war an taoliou! ne vañk mui nemed ar skolidi! Emaint bremañ en o flaz: An daoulagad lemm flamm hag an diouskouarn digor, war evez neketa!